Amsonia tomentosa

Amsonia tomentosa er en flerårig urt i gravmyrtfamilien.

Den blir 16–36 cm høy med mange opprette stengler, som er forvedet ved basis. Bladene er egg- til lansettformede, 2–4 cm lange og tilspissede i begge ender. De er sittende, eller har en kort bladstilk. Blomstene er hvite med et blått eller grønt skjær. Frukten er en 3–8 cm lang belgkapsel, som ofte deler seg i seksjoner med ett frø i hver.

Amsonia tomentosa er en typisk ørkenplante. Den vokser i sørvestlige USA (sørlige California, sørlige Nevada, Utah, Arizona, New Mexico og vestlige Texas) og i nordlige Mexico (Chihuahua). Plantene kan være ullhårete eller glatte. De sistnevnte er av og til blitt skilt ut som en egen art, Amsonia brevifolia, men det er ingen andre forskjeller.

Litteratur

Eksterne lenker 

 

Gravmyrtfamilien